ข้อบัญญัติองค์การบริหารส่วนตำบลนอกเมืองข้อบัญญัติองค์การบริหารส่วนตำบลนอกเมืองเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลนอกเมืองอำเภอเมืองสุรินทร์ จังหวัดสุรินทร์พ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลนอกเมือง โดยความเห็นชอบของสภาองค์การบริหารส่วนตำบลนอกเมืองและนายอำเภอเมืองสุรินทร์จึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลนอกเมือง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลนอกเมืองอำเภอเมืองสุรินทร์ จังหวัดสุรินทร์ พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองสุรินทร์ที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดเส้นขนานระยะ๑๐๐ เมตร กับศูนย์กลางถนนทุ่งโพธิ์ (ทางหลวงชนบท หมายเลข ๔๐๒๖) และเขตตำบลท่าสว่างด้านตะวันออก จดเขตเทศบาลเมืองสุรินทร์ด้านใต้ จดเส้นขนานระยะ๑๐๐ เมตร กับศูนย์กลางถนนทุ่งโพธิ์ (ทางหลวงชนบท หมายเลข ๔๐๒๖)ด้านตะวันตก จดเขตทางแยกจากถนนทางหลวงชนบทหมายเลข ๔๐๒๖ เข้าหมู่บ้านหลักวอ และเขตตำบลท่าสว่าง๑.๒ ด้านเหนือ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๒๖ และจดเส้นขนานระยะ ๑๐๐ เมตรกับศูนย์กลางทางสาธารณะสาย ง.ด้านตะวันออก จดเขตตำบลสลักไดด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๒๖ และเขตเทศบาลเมืองสุรินทร์ด้านตะวันตก จดเขตเทศบาลเมืองสุรินทร์๑.๓ ด้านเหนือ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๐๗๗ด้านตะวันออก จดเขตตำบลสลักไดด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๐๗๗ด้านตะวันตก จดเขตเทศบาลเมืองสุรินทร์๑.๔ ด้านเหนือ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๒๖ด้านตะวันออก จดเส้นขนานระยะ ๑๕๐ เมตรกับศูนย์กลางทางหลวงแผ่นดิน หมายเลข ๒๑๔ (ตอนเลี่ยงเมือง) และเขตตำบลสลักไดด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๐๗๗ด้านตะวันตก จดเส้นขนานระยะ ๑๕๐ เมตรกับศูนย์กลางทางหลวงแผ่นดิน หมายเลข ๒๑๔ (ตอนเลี่ยงเมือง)๑.๕ ด้านเหนือ จดคลองชลประทานและเขตเทศบาลเมืองสุรินทร์ด้านตะวันออก จดแนวถนนคชสารด้านใต้ จดเส้นขนานระยะ๑๐๐ เมตร กับศูนย์กลางถนนคชสารด้านตะวันตก จดคลองชลประทานและเขตเทศบาลเมืองสุรินทร์๑.๖ ด้านเหนือ จดเขตเทศบาลเมืองสุรินทร์ด้านตะวันออก จดคลองชลประทานด้านใต้ จดถนนคชสารด้านตะวันตก จดทางหลวงแผ่นดิน หมายเลข๒๑๔๑.๗ ด้านเหนือ จดเส้นขนานระยะ๑๐๐ เมตร กับศูนย์กลางทางหลวงแผ่นดิน หมายเลข ๒๒๖ด้านตะวันออก จดเขตเทศบาลเมืองสุรินทร์ด้านใต้ จดเส้นขนานระยะ๑๐๐ เมตร กับศูนย์กลางทางหลวงแผ่นดิน หมายเลข ๒๒๖ด้านตะวันตก จดลำห้วยเสนงและเขตตำบลคอโคบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดเขตตำบลแกใหญ่ด้านตะวันออก จดเขตเทศบาลเมืองสุรินทร์ด้านใต้ จดเส้นขนานระยะ๑๐๐ เมตร กับศูนย์กลางถนนทุ่งโพธิ์ (ทางหลวงชนบท หมายเลข ๔๐๒๖)และเขตเทศบาลเมืองสุรินทร์ด้านตะวันตก จดเขตตำบลท่าสว่าง๒.๒ ด้านเหนือ จดเขตตำบลแสลงพันธ์ด้านตะวันออก จดเขตตำบลสลักไดด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๒๖ และเส้นขนานระยะ ๑๐๐ เมตรกับศูนย์กลางทางสาธารณประโยชน์สาย งด้านตะวันตก จดคลองชลประทานและเขตเทศบาลเมืองสุรินทร์๒.๓ ด้านเหนือ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๒๖ด้านตะวันออก จดเส้นขนานระยะ ๑๕๐ เมตรกับศูนย์กลางทางหลวงแผ่นดิน หมายเลข ๒๑๔ (ตอนเลี่ยงเมือง)ด้านใต้ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๐๗๗ และเขตเทศบาลเมืองสุรินทร์ด้านตะวันตก จดเส้นขนานระยะ ๒๐๐ เมตรกับศูนย์กลางทางหลวงแผ่นดิน หมายเลข ๒๒๖๒.๔ ด้านเหนือ จดเส้นขนานระยะ๒๐๐ เมตร กับศูนย์กลางทางหลวงแผ่นดิน หมายเลข ๒๐๗๗ และเส้นขนานระยะ ๑๐๐ เมตรกับศูนย์กลางถนนคชสารด้านตะวันออก จดเส้นขนานระยะ ๑๕๐ เมตรกับศูนย์กลางทางหลวงแผ่นดิน หมายเลข ๒๑๔ (ตอนเลี่ยงเมือง) และเขตตำบลสลักไดด้านใต้ จดเส้นขนานระยะ๑๕๐ เมตร กับศูนย์กลางทางหลวงแผ่นดิน หมายเลข ๒๑๔ (ตอนเลี่ยงเมือง)ด้านตะวันตก จดคลองชลประทาน๒.๕ ด้านเหนือ จดเขตมหาวิทยาลัยเทคโนโลยีราชมงคลวิทยาเขตสุรินทร์ด้านตะวันออก จดคลองชลประทานด้านใต้ จดเส้นขนานระยะ๑๕๐ เมตร กับศูนย์กลางทางหลวงแผ่นดิน หมายเลข ๒๑๔ (ตอนเลี่ยงเมือง) และเขตตำบลเฉนียงด้านตะวันตก จดลำห้วยเสนงและเขตตำบลเฉนียง๒.๖ ด้านเหนือ จดเส้นขนานระยะ๑๐๐ เมตร กับศูนย์กลางทางหลวงแผ่นดิน หมายเลข ๒๑๔ด้านตะวันออก จดคูน้ำกำแพงเมืองชั้นนอกและเขตเทศบาลเมืองสุรินทร์ด้านใต้ จดแนวทางหลวงชนบทหมายเลข สร.๓๐๕๔ (ถนนเลียบค่ายวีรวัฒน์โยธิน) ลำห้วยเสนง และเขตตำบลคอโคด้านตะวันตก จดลำห้วยเสนงและเขตตำบลคอโค๒.๗ ด้านเหนือ จดเส้นขนานระยะ๑๐๐ เมตร กับศูนย์กลางทางหลวงชนบท หมายเลข ๔๐๒๖ และเขตตำบลท่าสว่างด้านตะวันออก จดคูน้ำกำแพงเมืองชั้นนอกและเขตเทศบาลเมืองสุรินทร์ด้านใต้ จดเส้นขนานระยะ๑๐๐ เมตร กับศูนย์กลางทางหลวงแผ่นดิน หมายเลข ๒๒๖ และลำห้วยเสนงและเขตตำบลคอโคด้านตะวันตก จดลำห้วยเสนงและเขตตำบลคอโคบริเวณที่ ๓ หมายความว่าพื้นที่ในบริเวณ ดังต่อไปนี้๓.๑ ด้านเหนือ จดคลองชลประทานเลียบค่ายวีรวัฒน์โยธินด้านตะวันออก จดทางหลวงแผ่นดิน หมายเลข ๒๑๔ด้านใต้ จดลำห้วยเสนงเขตตำบลเฉนียง และเขตตำบลคอโคด้านตะวันตก จดทางหลวงแผ่นดิน หมายเลข๒๑๔ (ตอนเลี่ยงเมือง) ลำห้วยเสนง และเขตตำบลคอโค๓.๒ ด้านเหนือ จดเขตโรงพยาบาลค่ายวีรวัฒน์โยธินด้านตะวันออก จดคลองชลประทานด้านใต้ จดเขตวิทยาลัยสารพัดช่างสุรินทร์ด้านตะวันตก จดเขตโรงเรียนหนองโตงสุรวิทยาคมข้อ ๔ ให้กำหนดพื้นที่ในท้องที่องค์การบริหารส่วนตำบลนอกเมืองภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน ๒๐๐ ตารางเมตร หรือเป็นไปเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารสูงหรืออาคารขนาดใหญ่ ที่มีพื้นที่ใช้สอยในหลังเดียวกันเกิน๕,๐๐๐ ตารางเมตร(๗)อาคารประกอบพาณิชยกรรมประเภทอาคารสูงหรืออาคารขนาดใหญ่ที่มีพื้นที่ใช้สอยในหลังเดียวกันเกิน๕,๐๐๐ ตารางเมตร(๘) โรงฆ่าสัตว์(๙) ไซโลเก็บผลผลิตทางการเกษตร(๑๐) โรงกำจัดขยะมูลฝอย(๑๑) โรงซื้อขายเศษวัสดุ(๑๒) อาคารพาณิชยกรรมประเภทค้าปลีกค้าส่งที่มีขนาดพื้นที่ตามประกาศกรมโยธาธิการและผังเมืองกำหนด(๑๓) อาคารหรือสิ่งปลูกสร้างตามประกาศกฎความปลอดภัยทางการบินที่กรมการบินพลเรือนกำหนด(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน ๕๐๐ ตารางเมตร หรือเป็นไปเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารสูงหรืออาคารขนาดใหญ่ ที่มีพื้นที่ใช้สอยในหลังเดียวกันเกิน๕,๐๐๐ ตารางเมตร(๗) อาคารประกอบพาณิชยกรรม ประเภทอาคารสูงหรืออาคารขนาดใหญ่ที่มีพื้นที่ใช้สอยในหลังเดียวกันเกิน ๕,๐๐๐ ตารางเมตร(๘)โรงแรมตามกฎหมายว่าด้วยโรงแรมประเภทอาคารสูงหรืออาคารขนาดใหญ่ที่มีพื้นที่ใช้สอยในหลังเดียวกันเกิน๕,๐๐๐ ตารางเมตร(๙) โรงฆ่าสัตว์(๑๐) ไซโลเก็บผลผลิตทางการเกษตร(๑๑) โรงกำจัดขยะมูลฝอย(๑๒) โรงซื้อขายเศษวัสดุ(๑๓) อาคารพาณิชยกรรมประเภทค้าปลีกค้าส่งที่มีขนาดพื้นที่ตามประกาศกรมโยธาธิการและผังเมืองกำหนด(๑๔) อาคารหรือสิ่งปลูกสร้างตามประกาศกฎความปลอดภัยทางการบินที่กรมการบินพลเรือนกำหนด(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน ๑,๐๐๐ ตารางเมตร หรือเป็นไปเพื่อการค้า หรือก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารสูงหรืออาคารขนาดใหญ่(๗)อาคารอยู่อาศัยหรือประกอบพาณิชยกรรมประเภทอาคารสูงหรืออาคารขนาดใหญ่(๘) โรงแรมตามกฎหมายว่าด้วยโรงแรมประเภทอาคารสูงหรืออาคารขนาดใหญ่(๙) ไซโลเก็บผลผลิตทางการเกษตร(๑๐) โรงกำจัดขยะมูลฝอย(๑๑) โรงซื้อขายเศษวัสดุ(๑๒) อาคารพาณิชยกรรมประเภทค้าปลีกค้าส่งที่มีขนาดพื้นที่ตามประกาศกรมโยธาธิการและผังเมืองกำหนด(๑๓) อาคารหรือสิ่งปลูกสร้างตามประกาศกฎความปลอดภัยทางการบินที่กรมการบินพลเรือนกำหนดข้อ ๕ ภายในบริเวณพื้นที่ที่กำหนดตามข้อ ๓ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับ ให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือรับใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลนอกเมืองรักษาการตามข้อบัญญัตินี้ประกาศณ วันที่ ๑๐ พฤษภาคม พ.ศ. ๒๕๕๖พงศธร เดชกุลรัมย์นายกองค์การบริหารส่วนตำบลนอกเมือง[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลนอกเมือง เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลนอกเมืองอำเภอเมืองสุรินทร์ จังหวัดสุรินทร์ พ.ศ. ๒๕๕๖๒. แผนที่ท้ายข้อบัญญัติองค์การบริหารส่วนตำบลนอกเมือง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลนอกเมืองอำเภอเมืองสุรินทร์ จังหวัดสุรินทร์ พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๒ พฤศจิกายน๒๕๕๖อุษมล/ผู้ตรวจ๓ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๑ ง/หน้า ๓๘/๒๐ พฤศจิกายน ๒๕๕๖